În baza articolului 185 alineatul 1 raportat la aticolul 28 alineatul 5 punctul 1 și alineatul 6 din Legea privind bazele sistemului de educaţie şi instrucţie (''Monitorul oficial al RS'', nr.: 88/17, 27/18-altă lege, 10/2019, 27/2018- altă lege, 6/2020, 129/2021 şi 92/23), articolelor 15 și 16 alineatul 2, articolului 24 alineatul 2 și articolului 37 alineatul 4 din Hotărârea Adunării Provinciei privind administraţia provincială ("Buletinul oficial al P.A. Voivodina", nr. 37/14 şi 54/14 - altă hotărâre, 37/16, 29/17, 24/2019, 66/2020 și 38/2021), secretarul provincial pentru educaţie, reglementări, administraţie şi minorităţile naţionale - comunităţile naţionale e m i t e:

**REGULAMENTUL**

**DE MODIFICARE A REGULAMENTULUI PRIVIND CALENDARUL ŞCOLAR PENTRU ŞCOLILE ELEMENTARE CU SEDIUL ÎN TERITORIUL PROVINCIEI AUTONOME VOIVODINA PENTRU ANUL ŞCOLAR 2024/2025**

**Articolul 1**

În Regulamentul privind calendarul şcolar pentru şcolile elementare cu sediul în teritoriul Provinciei Autonome Voivodina pentru anul şcolar 2024/2025 ("Buletinul oficial al P.A.Voivodina", nr.; 27/,2024 36/2024) la articolul 2 alineatul 1 cuvintele: „se realizează în 36 săptămâni de cursuri, cu câte cinci zile de cursuri pe săptămână, respectiv 180 de zile de cursuri”, se înlocuiesc cu cuvintele „se realizează în 35 săptămâni de cursuri, cu câte cinci zile de cursuri pe săptămână şi o zi, respectiv 176 de zile de cursuri”.

 La articolul 2 alineatul 2 cuvintele: „se realizează în 34 săptămâni de cursuri, cu câte cinci zile de cursuri pe săptămână, respectiv 170 de zile de cursuri”, se înlocuiesc cu cuvintele „se realizează în 33 săptămâni de cursuri, cu câte cinci zile de cursuri pe săptămână şi o zi, respectiv 166 de zile de cursuri”.

**Articolul 2**

La articolul 3 alineatul 3 se modifică şi va avea următorul cuprins:

„Al doilea semestru începe luni 20 ianuarie 2025 şi se încheie:

- vineri 30 mai 2025, pentru elevii clasei a VIII-a şi are 87 zile de cursuri și

- vineri, 13 iunie 2025, pentru elevii claselor I–VII şi are 97 zile de cursuri. “.

**Articolul 3**

La articolul 4 alineatul 3 cuvintele: „se încheie luni 13 ianuarie 2025”, se înlocuiesc cu cuvintele: „se încheie vineri 17 ianuarie 2025.”

**Articolul 4**

Prezentarea tabelară a calendarului școlar pentru școlile elementare cu sediul în teritoriul Provinciei Autonome Voivodina pentru anul școlar 2024/2025, care este parte integrantă a Regulamentului privind calendarul şcolar pentru şcolile elementare cu sediul în teritoriul Provinciei Autonome Voivodina pentru anul şcolar 2024/2025 ("Buletinul oficial al P.A.Voivodina", nr. 27/2024, 36/2024) se modifică cu o nouă prezentare tabelară a calendarului şcolar pentru şcolile elementare cu sediul în teritoriul Provinciei Autonome Voivodina pentru anul şcolar 2024/2025, care este parte integrantă a prezentului Regulament.

**Articolul 5**

Prezentul regulament intră în vigoare pe data publicării lui în „Buletinul oficial al P.A. Voivodina”, iar conform articolului 53 alineatul 2 din Legea privind administrația provincială („Monitorul oficial al RS”, nr.: 79/05 , 101/07, 95/10, 99/14, 47/18 și 30/18 – altă lege), va fi publicat în Monitorul oficial al RS”.

Secretariatul Provincial pentru Educaţie, Reglementări, Administraţie şi Minorităţile Naţionale –

- Comunităţile Naţionale

Numărul: 001795959 2024 09427 001 001 000 001 04 006

La Novi Sad, 08.01.2025

 **SECRETAR PROVINCIAL**

 **Róbert Ótott**